Roccaforzate

**Roccaforzate** éte 'nu comune tagliáne de 1.836 crestiáne d'a Provinge de Tarde in Pugghie.

## Sciugrafije fiseche
'U paese de Roccaforzata stè sus a 'na colline, a 145 m.s.l.m., 'a cchiù ierte d'a Serra de Sand'Elia.

'U nuclèe storeche de le abitaziune de Roccaforzata jè 'nu raggruppamende de case ca se 'nzippane sus a l'orle d'u precipizie e da 'u colle scennene a 'u chiane, sus a 'u late de levante d'a Serra de Sand'Elia.

## Storie
In epoche medievale, 'u 'nzediamende ere canusciute cumme Rocca-vecchie; jndr'à 'u XVII sechele, Rocca-nove; a le inizie d'u XIX sechele, ha pigghiate 'u nome de osce a die, derivate a giudizie de 'nu storeche locale da 'a località rupestre addò nasce 'u paese ca 'u renne inespugnabbele. Securamende, in epoche romane, jndr'à Serre de Sand'Elia, ha state 'n'inzediamende, d'u quale, però, non ge se canosce 'u nome. 

Onne avenute 'a luce, 'nfatte, cchiù nnande cu de le scave:
chiaute a fosse cu suppellettele sepolcrale, unguendarie, anforette, tazze, bicchire e otre matiriale ca combermane 'na presenze abitative. Le prime 'mbormaziune ca reguardane 'u feude de Rocca-vacchie resalene a 'u 1315.

Jndr'à 'u XV sechele, arrevarene jndr'à 'u Regne de Napule le Albanise (Epirote) guidate da Gjergj Kastriot Skanderbeg, chiamate da 'u re Ferrante I d'Aragona pe calmà le barone in rivolte, alleate, a lore volte, cu le Angioine. Domate le barone e sconfitte le lore alleate, a le albanise, ca s'avere condraddistinde jndr'à uerre, avenìe congesse de insediarse jndr'à 'nu sacche de cendre d'u regne ca erane quase disabbitate. Jndr'à zone d'u tarandine, se recostruirene 'nu sacche de paise addò l'albanise erane assaije probbie. Le casale occupate averene state chidde de Rocca, San Giorgie Ioniche, Faggiano, Monteparano, Fragagnano e San Marzano de San Gesèppe. Une de chiste ere Roccasforzata, une de le prime cendre occupate da le surdate de Skanderbeg, ca diedere vite a quedde ca avenìe chiamate, jndr'à storie de le colonie albanise in Itaglie, 'a terza migrazione.

Jndr'à 'u Quattrecinde costituì feudo d'a famigghie d'Ayello, passanne successivamende a 'a famigghie Laforza, successive a 'u XV sechele, ha state signate da 'nu late da 'a forte 'mbronde d'u sisteme feudale, ca prevedeve 'a successione o in eredità o pe acquiste, da l'otre da 'a forte presenze da 'a popolazione albanese, le quale seguivane 'nu probbie rite releggiose e parlavane 'a lenga lore. 

Passanne 'u tiembe le ause e le custume releggiose e culturale de le albanise avenèrene redotte a 'u silenzie. Stu processe avenìe accumenzate da l'Arcivescove de Tarde Monsignor Lelio Brancaccio, ca jndr'à 'u XVI sechele, trasformò 'a parrocchie albanese a rite greche in rite latine e facìe achiudere 'n'otra chiesere albanese. Jndr'à l'epoche recende, 'u dialette albanese ha remaste patrimonie de le sole abitande de San Marzano, invece jndr'à l'otre paise colonizzate pure lore da l'albanise e a Roccaforzata stu dialette avenìe estinde verse 'u 1800.

'U 14 scennare 1496, 'u feudatarie de Roccaforzata e d'u casale de San Martine ere Rafaele delli Falconi de Lecce.

Jndr'à 'u 1507, 'u feudo avenìe congesse, pe merite militare a 'u comandande albanese Lazzaro Mathes, a 'u quale succedìe 'u figghie Giuannangele ca se 'nzurò cu 'na discendende de Scanderberg, Porfida Musciacchio. Cchiù nnande, 'u feudo, avenìe accattate da Gabriele Scorna, a 'u quale succedìe 'u figghie Scipione. Jndr'à 'u 1559, 'u feudatarie de Roccaforzata ere Geronimo Forza; e jndr'à 'u 1617, Busicchio Renesi; e, cchiù nnande, 'a nepote Giustina.
Jndr'à 'u 1679, 'u feudo ere dominie d'a famigghie Ungaro. L'urtema baronie ha state quedde d'a famigghie Chiulia, 'mbonde a 'u 1804 quanne 'u reggime feudale avenìe dichiarate estinde.

## Suggettate
### Evoluzione demografeche

## Culture

### Personalità legate a Roccaforzata
*Giorgie Basta (1544, 1607) generale de l'esercite Asburgeche
*Giuanne Paisiello (1740, 1816) combosetore
* Elia Imperio (1740-1814) dottore fiseche, felosofe e politeche
* Ferdinando Panariti (sec. XVIII) canoneche teologhe e letterate
* Dumineche Imperio (1778-1855) notaio e segretarie generale ff. de l'Intendenza de Terra d'Otranto

## Infrastrutture e trasporte

### Strade
Le collegaminde stradale prengepàle sonde rappresendate da (vide):

*Autostrade A14 Bologne-Tarde (barriere de Mazzafre) da e pe l'Itaglie settendrionale 
*S.S. 7 ter
*S.S. 7 Appia da e per Brinnese

### Aeropuerte
L'Aeropuerte de Tarde-Vurtàgghie "Marcello Arlotta" face servizie de linèe pu traffeche passeggere cu vole charter.
Le aeropuerte cchiù vecine sonde:
*Aeropuerte 'ndernazionale de Bari "Karol Wojtyla";
*Aeropuerte de Brinnese-Casale.

## Amministrazione

## 'Ndruche pure
* Dialètte tarandine

## Note